Calle Halfvarsson

Carl-Christian ”Calle” Halfvarsson (s. 17. maaliskuuta 1989 Sågmyra) on ruotsalainen maastohiihtäjä.

Vuonna 2008 Halfvarsson voitti kultaa nuorten MM-kilpailujen vapaan hiihtotavan sprintissä. Val di Fiemmen MM-kilpailuissa 2013 hän oli vapaan 15 kilometrillä kuudes ja perinteisen sprintissä sekä 30 kilometrin yhdistelmäkilpailussa seitsemäs. Viestistä hän voitti hopeaa Ruotsin joukkueen kanssa. Sotšin olympialaisissa 2014 hän oli vapaan hiihtotavan sprintissä 17:s. Falunin MM-kilpailuissa 2015 hän hiihti ankkuriosuuden hopeaa saaneessa Ruotsin viestijoukkueessa, oli 30 kilometrin yhdistelmäkilpailussa kuudes ja perinteisen sprintissä kolmastoista. Lahden MM-kilpailuissa 2017 hän sijoittui vapaan hiihtotavan sprintissä yhdeksänneksi, 15 kilometrin perinteisen hiihtotavan kilpailussa kymmenenneksi ja yhdistelmäkilpailussa 20:nneksi sekä oli mukana voittamassa Ruotsille viestipronssia. Pyeongchangin olympialaisissa 2018 hän sijoittui 15 kilometrin vapaan hiihtotavan kilpailussa yhdeksänneksi ja perinteisen sprintissä 13:nneksi. Seefeldin MM-kilpailuissa 2019 Halfvarsson sijoittui perinteisen hiihtotavan parisprintissä neljänneksi, vapaan hiihtotavan 50 kilometrillä kuudenneksi, 15 kilometrin perinteisen kilpailussa 16:nneksi ja vapaan sprintissä 21:nneksi. Obertsdorfin maailmanmestaruuskisoissa 2021 hän keskeytti yhdistelmäkisassa perinteisen osuuden jälkeen ja jätti myös koko kisat kesken. Hänen päämatkansa kisoissa olisi ollut 50 kilometriä. Planican MM-kilpailuissa 2023 Halfvarsson sijoittui 50 kilometrin perinteisen hiihtotavan yhteislähtökilpailussa neljänneksi, perinteisen hiihtotavan sprintissä ja vapaan hiihtotavan parisprintissä viidenneksi sekä 30 kilometrin yhdistelmäkilpailussa kuudenneksi.

Maastohiihdon maailmancupissa Halfvarsson kilpaili ensimmäisen kerran Falunissa maaliskuussa 2009. Ensimmäiset maailmancupin pisteensä hän saavutti Davosin vapaan hiihtotavan sprintissä joulukuussa 2010 oltuaan 15:s. Kymmenen parhaan joukkoon hän ylsi ensimmäisen kerran Liberecin vapaan sprintissä tammikuussa 2011 oltuaan yhdeksäs. Ensimmäisen palkintosijansa yksittäisessä maailmancupkilpailussa hän saavutti oltuaan toinen Kuusamon perinteisen hiihtotavan sprintissä kaudella 2016–2017. Hän sijoittui samalla kaudella kolmanneksi Falunin 30 kilometrin perinteisen hiihtotavan yhteislähtökilpailussa.

Tour de Skillä 2012–2013 Halfvarsson sijoittui 14:nneksi. Joulukuussa 2013 hän voitti vapaan hiihtotavan sprintin Oberhofissa, joka oli toinen osakilpailu Tour de Skillä 2013–2014. Tourin lopputuloksissa hän sijoittui kahdeksanneksi. Maailmancupin  2013–2014 kokonaiskilpailussa hän oli viides. Tour de Skillä 2015 Halfvarsson sijoittui kokonaiskilpailussa neljänneksi. Maailmancupin kokonaiskilpailussa hän oli viides ja normaalimatkojen cupissa neljäs. Kaudella 2016–2017 hän voitti Lillehammerin Nordic Opening -tapahtumassa perinteisen hiihtotavan spintin ja 10 kilometrin vapaan hiihtotavan osakilpailut.

Halfvarsson sijoittui kaudella 2017–2018 kolmanneksi Planican 15 kilometrin perinteisen hiihtotavan kilpailussa ja Seefeldin vapaan sprintissä. Kaudella 2018–2019 hän oli kolmas Kuusamon 15 kilometrin perinteisen hiihtotavan kilpailussa.

Kaudella 2021-2022 Halfvarsson sijoittui Falunin 15 kilometrin vapaan hiihtotavan kilpailussa toiseksi. Kaudella 2022-2023 hän oli Beitostølenin perinteisen sprintissä kolmas. Tour de Skillä hän sijoittui Val di Fiemmen perinteisen hiihtotavan sprintissä toiseksi. Tourin kokonaiskilpailussa hän oli kuudes. Lahdessa hän sijoittui perinteisen sprintissä toiseksi. Maailmancupin kokonaiskilpailussa hän oli seitsemäs.

Ruotsin viestijoukkueessa Halfvarsson sijoittui kerran kolmanneksi ja parisprintissä toiseksi kaudella 2011–2012 sekä viestissä toiseksi kausilla 2012–2013 ja 2016–2017. Hän voitti sekaparisprintin kaudella 2021-2022. Hän saavutti viestissä ykkös-, kakkos- ja kolmossijan kaudella 2022-2023.

Lähteet

Aiheesta muualla 
Calle Halfvarssonin kotisivut 

Ruotsalaiset maastohiihtäjät
Vuonna 1989 syntyneet
Elävät henkilöt